cyanic-selkie/wikianc huggingface dataset:
(8297) Ժերարդֆաուր
(8297) Ժերարդֆաուր (Gerardfaure), աստերոիդ աստերոիդների հիմնական գոտում։ Հայտնաբերվել է 1993 թվականի օգոստոսի 18-ին Էրիկ Էլստի կողմից Կոսոլում ։
Միջին հեռավորությունը Արեգակից կազմում է 2,237915 ա. մ., առավելագույնը մոտենում է 2,101 ա. մ. հեռավորության վրա և հեռանում 2,3749 ա. մ. ։ Արեգակի շուրջ մեկ ամբողջական պտույտ է կատարում 1222,82 երկրային օրվա ընթացքում, իր ուղեծրով շարժվելով միջինում 0,294401 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,59° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դեթ մետալ
Վերցնելով թրեշ մետալի արագությունը և կատարման բարդությունը, այն սկզբնական շրջանում համարվում էր դրա ենթաժանր, ապա, արդեն 1980-ականների կեսերին՝ որպես ինքնուրույն ժանր։ Դեթ մետալի առաջացման համար մեծ նշանակություն են ունեցել թրեշ մետալ խմբեր, ինչպիսիք են ՝ Slayer, Kreator, Celtic Frost, որոնք սկսեցին հատուկ ուշադրություն դարձնել գործիքների ու վոկալի հնչողության ագրեսիայի և արագության վրա։
Նախնական դեթ մետալի կարևորագույն աշխատանքներից է համարվում Possessed խմբի Seven churches լիաֆորմատ ալբոմը, որը թողարկվել է 1985 թվականին։ Երբեմն այս ալբոմը (Death խմբի մի դեբյուտային ալբոմների հետ միասին) անվանում են դեթ մետալ ժանրի առաջին ալբոմ։ Ժանրը վերջնականապես առանձնանում է թրեշից ի շնորհիվ Death խմբի և Չակ Շուլդիների(ում երբեմն անվանում են որպես «դեթ մետալի հայր»), Morbid Agel, Obituary և մի քանի այլ , այս ժանրի պիոներ խմբերի շնորհիվ։
Լերդալի թունել
Լերդալի թունել (Lærdalstunnelen), ավտոմոբիլային թունել, որը իրար է միացնում Նորվեգիայի արևմտյան մասում գտնվող Սոգն-օգ-Ֆյուրանե ֆյուլքեյի (մարզիի) Լերդալ և Էուրլան կոմունաները (համայնքները)։ Թունելը հանդիսանում է E16 ավտոմայրուղու Օսլո-Բերգեն հատվածի կարևորագույն հանգույց։
Պատմություն և տեղնիկական բնութագիր
Թունելի երկարությունը 24,5 կմ է, որի կառուցումը սկսվել է 1995 թվականին։ Շինարարությունը ավարտվել է 2000 թվականին։ Այն հանդիսանում է աշխարհի ամենաերկար ավտոմոբիլային թունելը՝ 8 կմ-ով գերազանցելով շվեյցարական Գոտարդ թունելին։ Լեռը, որի միջով անցնում է թունելը, ունի 1600 մ բարձրություն։
Լերդալի թունելի առանձնահատկություններից է համարվում նաև այն, որ ներսում կառուցվել է 3 հատ հսկայական չափերի խութեր, որոնք տեղակայված են իրարից գրեթե նույն հեռավորության վրա՝ բաժանելով թունելը 4 հավասար երկարության մասերի։ Արհեստական խութերը փորվել են այն նպատակով, որ վարորդները կարողանան կանգնեն և հանգստանան՝ թուլացնելով փակ տարածքից առաջացած ճնշումը։
Արտաքին հղումներ
Կատեգորիա:Նորվեգիայի թունելներ Կատեգորիա:Սոգն օգ Ֆյուրանեի շենքեր և կառույցներ
Պնևմատոլիտային հանքավայրեր
Պնևմատոլիտային հանքավայրեր, պնևմատոլիզի պրոցեսներով առաջացած օգտակար հանածոների հանքաշերտեր։ Մետաղային հանքավայրերի որոշ դասակարգումներում պնևմատոլիտային հանքավայրերի տիպին են դասում նաև կոնտակտատեղակալումային (սկառնային) հանքավայրերը և հազվագյուտ մետաղների բարձր ջերմաստիճանային հանքավայրերի մի մասը։ Պնևմատոլիտային հանքավայրերը հանդիպում են հազվադեպ, ձևավորվում են ինտրուզիաների կոնտակտներին մոտ, մեծ մասամբ նրանց եզրագծերից դուրս, երբեմն էլ հենց ինտրուզիաների մեջ։ Նրանց համար սովորաբար բնորոշ է հանքամարմինների անկանոն ձևը։
Կատեգորիա:Հանքավայրեր
Mother’s Daughter
«Mother’s Daughter», ամերիկացի երգչուհի Մայլի Սայրուսի երգը, որ ձայնագրվել է նրա «She Is Coming » երկրորդ ստուդիական մինի ալբոմի և She Is Miley Cyrus յոթերորդ ստուդիական ալբոմի համար և թողարկվել է 2019 թվականի հունիսի 11-ին RCA Records լեյբլի կողմից որպես պրոմո սինգլ։
Պատմություն
«Mother’s Daughter» (Մայրիկի դուստրը) երգն ունի երեք րոպե երեսունինը վայրկյան տևողություն։ Երգը գրել է Մայրի Սայրուսն ամերիկացի երաժիշտ Էնդրյու Ուայեթի և ֆինն երգչուհի Ալմայի Միետինենի հետ և ձայնագրել Ուայեթի հետ ։ Քնարերգության տեսանկյունից երգը նկարագրվել է կանանց իրավունքների ու հնարավորությունների ընդլայնման հիմն ։ Այն նվիրված է մոր ու դստեր սերտ հարաբերություններին և պատմում է այն մասին, թե ինչ է իրեն պատմել երգչուհու մահրը՝ Թիշ Սայրուսը ։
She Is Coming մինի ալբոմի թողարկումից հետո «Mother’s Daughter» սինգլը ընդգրկվել է Billboard Hot 100 ամերիկյան հիթ-շքերթում՝ զբաղեցնելով 54-րդ հորիզոնական։ Դա եղել է 47-րդ անգամը, որ Մայլի Սայրուսի երգն ընդգրկվել է այդ հիթ-շքերթում և նրա զբաղեցրած ամենաբարձ նորամուտային հորիզոնականը վերջին հինգ տարվա ընթացքում «Adore You» երգից հետո, որն զբաղեցրել է 42-րդ հորիզոնականը 2013 թվականին Bangerz-ի թողարկումից հետո ։
Սայրուսն առաջին անգամ «Mother’s Daughter» երգը «Cattitude» և «D.R.E.A.M.» ստեղծագործություների հետ կատարել է Middlesbrough-ի BBC Radio 1's Big Weekend հաղորդման ընթացքում 2019 թվականի մայիսի 25-ին ։ Նա այն երգել է նաև 2019 թվականի մայիսի 31-ին Բարսելոնայում (Իսպանիա) անցկացված Primavera Sound փառատոնում, ապա հունիսի 1-ին՝ Վարշավայում (Լեհաստան) անցկացված Orange Warsaw Festival փառատոնում, հունիսի 28-ին՝ Օդենսեի (Դանիա) Tinderbox-ում և հունիսի 30-ին՝ Գլաստոնբերի ռոք փառատոնում Pilton-ում ։
Տեսահոլովակ
Պաշտոնական տեսահոլովակը թողարկվել է 2019 թվականի հուլիսի 2-ին երգչուհու յութուբյան էջում։ Ռեժիսորը եղել է Alexandre Moors։ Տեսահոլովակում երգչուհին կատարում է «Mother’s Daughter» երգը։ Նկարահանվել են նաև բազմաթիվ հյուրեր, որոնց թվում են մոդելներ Աարոն Ֆիլիպն ու Կասիլ Մաքարթուրը (Casil McArthur), սքեյթբորդիստուհի Լեյսի Բեյքերը, պարուհի Ամազոն Էշլին (Amazon Ashley), դերասանուհի Անջելինա Դուպլիսեան (Angelina Duplisea), 11-ամյա ակտիվիստուհի Մարի Քոփենին և երգչուհու մայրը՝ 52-ամյա Թիշ Սայրուսը ։
Ձայնագրության մասնակիցներ
Ըստ Tidal-ի տվյալների.
Արտաքին հղումներ
Կատեգորիա:Մայլի Սայրուսի սինգլներ Կատեգորիա:Ֆեմինիստական երգեր
Լայնատերևուկ օրհնված
Լայնատերևուկ օրհնված, բարդածաղկավորների ընտանիքին պատկանող դեղաբույս։
Նկարագրություն
Մինչև 50 սմ բարձրությամբ միամյա խոտաբույս է։ Արմատը առանցքային է, ցողունը՝ ոստայնաթավ ճյուղավոր։ Կոշտ, փետրափև կտրտված, բաց կանաչ տերևները ունեն փշոտ եզրեր։ Սուր ատամնաեզր, ստորին երկար տերևները կոթունավոր են, իսկ ցողունի միջին և վերին տերևները՝ նստադիր և ցողունագիրկ։ Գագաթային զամբյուղի հիմքային մասում գտնվող բազմաշարք տերևակերպ փաթաթոցում հավաքված են դեղնավուն-սպիտակավուն ծաղիկները։ Կղմինդրաձև դասավորված փաթաթոցի տերևիկները ավարտվում են սուր և կոշտ փշերով։ Մերկ և փայլուն պտուղը նիստավոր, դեղնաշագանակագույն սերմիկ է՝ կոշտ փոփուլիկով ։
Տարածվածություն
Աճում է ստորին և միջին լեռնային գոտիների քարքարոտ և կավային լանջերին, կիսաանապատներում լեռնային տափաստաններում, ճանապարհների եզրերին, աղբավայրերում։ Հանդիպում է Շիրակի, Տավուշի, Գեղարքունիքի, Կոտայքի, Արմավիրի, Արարատի, Վայոց ձորի, Սյունիքի մարզերում։ Երբեմն աճեցվում է ։
Նշանակություն
Բուժական նպատակով օգտագործվում են այս բույսի տերևներն ու ցողունների վերին հատվածը ծաղկաբողբոջներով։ Երբեմն օգտագործում են դառը լիկյուրներ պատրաստելիս (բենեդիկտին), օծանելիքի արտադրության մեջ և որպես համեմունք ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Բարդածաղկավորներ Կատեգորիա:Միամյա բույսեր Կատեգորիա:Խոտաբույսեր
Կոմանո Տերմե
Կոմանո Տերմե (Comano Terme), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։ Գտնվում է Իտալիայի հյուսիսում։ Կոմունայի կարգավիճակ ստացել է 2009 թվականի սեպտեմբերի 27-ի հանրաքվեով։ Իր անվանումն ստացել է բուժավայրի (terme) անունից, որը գտնվում է Կոմանո գյուղում (Komaun)։
Բնակչությունը կազմում է 2, 900 մարդ (2010), բնակչության խտություն՝ 43 մարդ/կմ²։ Զբաղեցնում է 67 կմ² մակերես։ Փոստային ինդեքս՝ 38077 - 38071։ Հեռախոսային կոդ՝ 0465։
Աշխարհագրություն
Կոմանո Տերմեն սահմանակից է հետևյալ կոմունաներին՝ Արկո, Բլեջո Սուպերիորե, Բոչենագո, Դորսինո, Դրո (Իտալիա), Ֆիավե, Ջուստինո, Մասիմենո, Ռագոլի, Սան Լորենցո ին Բանալե, Ստենիկո, Տեննո, Տիոնե դի Տրենտո
Հայտնի մարդիկ
Այս կոմունայի հայտնի մարդկանցից են Լորենցո Գուետին (Lorenzo Guetti) և իտալացի պոետ Ջովանի Պրատին (Giovanni Prati)
Ծանոթագրություններ
Կատեգորիա:Իտալիայի բնակավայրեր
Գլաձորի բազմամետաղային հանքավայր
Գլաձորի բազմամետաղային հանքավայր, հանքավայր ՀՀ Վայոց ձորի մարզում՝ Գլաձոր գյուղի մոտ։ Ջրաջերմային, ցինկ-կապարային (պղնձի բարձր պարունակությամբ), երակային հանքայնացմամբ հանքավայր է։ Հայտնի է 19-րդ դարի վերջից։
Կազմություն
Կազմված է վերին կավճի, էոցենի, օլիգոցենի ու պլիոցենի հրաբխածին, հրաբխածին-նստվածքային, նստվածքային և միջին օլիգոցենի գրանիտոիդային խորքային հրային ապարներից, որոնք Թեժլեռան մոտ առաջացրել են հսկա ապարազանգված։ Վերջինիս որոշ տեղամասերում կողային ապարները ջրաջերմային ներգործության հետևանքով ենթարկվել են կարբոնատացման, քլորիդացման, էպիդոտացման և այլ փոփոխությունների։ Փոխակերպային ապարներում առանձնացվում են բազմամետաղային, երակային և երակիկացանավոր տիպի հանքանյութեր։
Հանքավայրում սահմանազատվում են բազմամետաղային երակների տեղամասեր։ Երակների մեծ մասի երկարությունը 60-70 մ է, երբեմն՝ 500-2000 մ, հաստությունը՝ մի քանի սմ-ից 1, 2-1, 5 մ, առանձին դեպքերում՝ 2-3 մ։ Հանքանյութը կազմված է հիմնականում սֆալերիտ, գալենիտ, խալկոպիրիտ, պիրիտ, քվարց, կալցիտ միներալներից։ Հանքանյութը ցինկի, կապարի ու պղնձի բարձրորակ հումք է և պարունակում է ազնիվ մետաղներ, հազվագյուտ ու ցրված քիմիական տարրեր։ Ներկայումս (2006 թ) վերսկսվել է հանքավայրի ուսումնասիրությունը։
Կատեգորիա:Հանքավայրեր այբբենական կարգով Կատեգորիա:Հայաստանի հանքավայրեր
Բրածո կենդանիներ
Բրածո կենդանիներ, անցյալ երկրաբանական ժամանակաշրջանների կենդանիներ, որոնց մնացորդները պահպանվել են երկրակեղևի նստվածքային ապարներում։ Կենդանիների ամբողջական բրածոներ կամ դրանց առանձին մասեր (ատամներ, ողնաշարի կտորներ, ծնոտներ, գանգեր, վերջույթներ և այլն) պահպանվել են միայն անթրոպոգենի նստվածքներում (բազմամյա սառցույթում կամ բնական ասֆալտանման նյութերում)։
Հայաստանում
Հայկական լեռնաշխարհի բրածո կենդանիների վերաբերյալ գիտական առաջին տեղեկությունները հանդիպում են Հ․ Աբիխի «Հայկական լեռնաշխարհի երկրաբանություն» (1899, 1902) աշխատության մեջ։ Ուսումնասիրություններով զբաղվել են Բ․ Մեֆերտը, Վ․ Ռենգարտենը, Ա․ Ասլանյանը, Մ․ Աբրահամյանը, Ա․ Գաբրիելյանը, Ս․ Մեժլումյանը և ուրիշներ։
Բրածո կենդանիների հարուստ համալիրներ (փորոտանի, գլխոտանի և երկփեղկանի փափկամորթներ, ֆորամինիֆերներ, ծովոզնիներ, բելեմնիտներ և այլն) կան մեզոզոյան նստվածքներում, որոնք տարածված են Լոռու, Տավուշի, Սյունիքի մարզերում։ Միաբջիջ ֆորամինիֆերների ու ջրիմուռների, փափկամորթների ու բուստերի բրածոներ պարունակող վերին կավճի ու պալեոգենի նստվածքներ տարածված են Վեդի, Արածո, Արփա գետերի ավազաններում և հարում են Բազում-Զանգեզուրի ու Մերձարաքսյան տեկտոնական գոտիներին։ Այդ նստվածքները բրածո կենդանիների շերտատիպային դասական նմուշներ են։
Նեոգենից սկսած՝ ՀՀ տարածքի հնաաշխարհագրական արմատական փոփոխությունների հետ (լեռնակազմական շարժընթացներ, ծովային ու օվկիանոսային ռեժիմի փոխարինում լճացամաքայինով) փոփոխվել է նաև կենդանական աշխարհը։ Նեոգենի ծովային ֆացիային բնորոշ բրածո կենդանական աշխարհով (օստրակոդներ, փափկամորթներ, ձկների մնացորդներ) հայտնի են մերձերևանյան շրջանը, Տավուշի ու Կոտայքի մարզերը։ Ողնաշարավոր կենդանիների մնացորդներ (շնաձկների ատամներ) հայտնաբերվել են վերին կավճի և պալեոցենի նստվածքներում (Վայոց ձորի մարզի Աղնջաձոր գյուղ)։ Բրածո ողնաշարավորների, այդ թվում կաթնասունների մնացորդներ հայտնաբերվել են ավելի երիտասարդ՝ վերին պլիոցենի ու պլեյստոցենի նստվածքներում, որոնք մերկանում են Արարատյան և Շիրակի դաշտերում։ Մամոնտի բրածո մնացորդներ հայտնաբերվել են Գյումրու շրջակայքում (Գյումրու համալիր), վերականգնված բրածո մամոնտի կմախքը գտնվում է Երևանի Երկրաբանական թանգարանում։
Մանր կաթնասունների (կրծողներ, նապաստակակերպներ, չղջիկներ), երկկենցաղների, սողունների, թռչունների բրածոների հարուստ համալիր հայտնաբերվել է Կոտայքի մարզի Նուռնուս գյուղի շրջակայքի պլիոցենի ապարներում։ Բրածո կենդանիների միջոցով որոշում են ապարների հարաբերական հասակը։ Բրածո կենդանիների ուսումնասիրությունը կարևոր նշանակություն ունի երկրաժամանակագրական սանդղակ, Երկրաբանական քարտեզներ կազմելու և օգտակար հանածոների որոնողական աշխատանքների համար։ Բրածո կենդանիների ուսումնասիրությամբ զբաղվում է հնակենդանաբանությունը։
Տես նաև
Կատեգորիա:Կենդանիներ Կատեգորիա:Հնէաբանություն Կատեգորիա:Երկրաբանություն Կատեգորիա:Կենսաբանություն Կատեգորիա:Հնագիտություն Կատեգորիա:Էվոլյուցիոն կենսաբանություն Կատեգորիա:Օրգանիզմներ Կատեգորիա:Կենսաբանական էվոլյուցիա
Պանամպիլի Գովինդա Մենոն
Պանամպիլի Գովինդա Մենոն (Panampilly Govinda Menon, പനമ്പിള്ളി ഗോവിന്ദമേനോന്‍, ), հնդիկ իրավաբան և քաղաքական գործիչ, հետպատերազմյան Հնդկաստանի քաղաքական գործիչներից մեկն է։ Հնդկական ազգային կոնգրեսի անդամ։
Կենսագրություն
Պանամպիլի Գովինդա Մենոնը ծնվել է 1906 թվականի հոկտեմբերի 1-ին Կակադ քաղաքում, Բրիտանական Հնդկաստան։ Իրավաբանական կրթություն է ստացել Տրիսուրի քոլեջում, աշխատել է Մուկենչերիլ Չերիան Ջոզեֆ իրավաբանի՝ հնդիկ ականավոր ռացիոնալիստներից մեկի օգնական։ 1930-ական թվականներին դարձել է Կոչինի թագավորության ականավոր գործիչներից մեկը, 1947 թվականին նշանակվել է նրա վարչպետը ։
Զբաղեցնելով Հնդկաստանի Գերագույն դատարանի և թագավորական դատախազի պաշտոնները՝ Մենոն Գովինդան նաև ընտրվել է Տոկիոյի ճապոնական ռազմային հանցագործներից հանդեպ դատավարության տասներկու դատախազերից մեկը, փաստաթղթերում հիշատակվել է Պարակուլանգարա Գովինդա Մենոն (Parakulangara Govinda Menon) անունով ։ Այդ դատավարության փաստաթղթերի համաձայն՝ Գովինդա Մենոնը չի բավարարվել նրանով, որ Հնդկաստանին ներառել են դատապարտության մասնակից անդամների մեջ վերջին հերթին, սակայն, նրա խոսքերի համաձայն, Հնդկաստանը Երկրորդ համաշխարհային պատերազմում բրիտանական տարածքների պաշտպանման մեջ կարևորագույն ներդրում է ունեցել ։
Հնդկաստանի անկախացումից և Տրավանկոր ու Կոչին թագավորությունների միացումից հետո Մենոնը նոր Տրավանկոր-Կոչին նահանգում զբաղեցրել է տարբեր պաշտոններ, այդ թվում Պարուր Նարայանա Պիլայիի կառավարությունում կրթության նախարար, Անապարամբիլ Ջոնի կառավարությունում ֆինանսների նախարար, իսկ 1955 թվականից մինչև 1956 թվականը զբաղեցրել է նահանգի նախարարի պաշտոնը։ 1962 թվականից մինչև իր մահը Կերալա նահանգից և Մուկունդապուրամ ընտրաշրջանից եղել է Հնդկաստանի խորհրդարանի ստորին պալատի՝ Լոկ սաբհայի պատգամավոր։ 1969 թվականից մինչև 1970 թվականը եղել է Իրավունքի և երկաթուղային տրանսպորտի նախարար, ինչպես նաև նահանգում Գյուղատնտեսության և պարենամթերի նախարար։ Եղել է Կանոտ Կարունակարանի՝ Կերալ նահանգի նախկին նախարարի քաղաքական խորհրդականը։
Պանամպիլի Գովինդա Մենոնը մահացել է 1970 թվականի մայիսի 23-ին 63 տարեկան հասակում։
2006 թվականին իրականացվել են Պանամպիլի Գովինդա Մենոնի 100-ամյակի միջոցառումները, որոնք կազմակերպել է նախագահ Աբդուլ Կալամը ։ Գովինդա Մենոնի անունով կոչվել է Չալակուդիի քոլեջը` «Պանամպիլիի անվան պետական քոլեջ»։
Արտաքին հղումներ
Կատեգորիա:Հնդկաստանի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:Հնդկական ազգային կոնգրեսի անդամներ
Ալեքսեևսկոե (գյուղ, Ամվրոսիևսկի շրջան)
Ալեքսեևսկոե (Олексіївське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Ալեքսեևսկոե գյուղում բնակվում էր 434 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Քուենսլենդ
Սանշայն Քոսթը (անգլ.Sunshine Coast) ծովափնյա շրջան է, որը գտնվում է Ավստրալիայի Քուենսլենդ նահանգի հարավ-արևելքում։ Բաժանված է առանձին տարածաշրջանների։ Այդ շրջանի բնակչությունը, ըստ 2014 թվականի մարդահամարի, կազմում էր մոտավորապես 300 հազար մարդ։ Քանի որ զարգացած է զբոսաշրջությունը, հետևաբար լինում են նաև սեզոնային աշխատողներ, այդ պատճառով ենթադրվում է շուրջ 50 հազար մարդ ավելին։ Խոշորորագույն քաղաք է Բրիսբեն,որը գտնվում է 100 կիլոմետր դեպի հարավ։
Աշխարհագրություն
Սանշայն Քոսթի արևելյան սահմանը Կորալյան ծովի ափն է։ Տարածքի մեծ մասը հարթավայր է, որի վրա կան առանձին լեռներ, որոնց բարձրությունը տատանվում է 200-ից 550 մետր (Glass House Hills): Արևմտյան կողմից տարածքը սահմանափակվում է Բլեքոլ լեռնաշղթայով, որի առանձին գագաթները հասնում են 800 մետրի։ Այս լեռնաշղթան մաս է կազմում Մեծ բաժանարար շարքի։ Այն պահպանում է զգալի քանակությամբ խոնավություն, որը գալիս է ափից։ Այս լեռներում նույնպես սկիզբ են առնում տարածաշրջանի երկու հիմնական գետերը ՝ Մուլոլոլա գետը և Մարուչի գետը։
Պատմություն
Եվրոպացիների ժամանումից առաջ Կալիունդրա շրջանում ավանդաբար բնակվում էին Անդյումբի(անգլ․ Undumbi), Նալբո (անգլ. Nalbo), Դալլամբարա (անգլ. Dallambarra) և Գաբի-Գաբի(անգլ. Gubbi Gubbi) ցեղերի ավստրալիական բնիկները:Առաջին եվրոպացին, ով նավարկեց Կալոունդրայի ափերով, Ջեյմս Քուքն էր։ Դա 1770-ի մայիսին էր ՝ ամբողջ աշխարհով մեկ նրա առաջին ճանապարհորդության ժամանակ։ Քուքը այդ տարածքում անվանել է մի քանի տեսարժան վայրեր, այդ թվում ՝ «Glass House Hills» - ը ՝ Կալոունդայից արևմուտք ընկած մի փոքր տարածք, որը հարթավայրերից առանձնանում է իր սուր գագաթներով։ Քուքից հետո կային նաև այլ հետազոտողներ, այդ թվում ՝ Մեթյու Ֆլինդերսը, ովքեր ուսումնասիրում էին տարածքը։ 1799-ի հուլիսին Ֆլինդերսը բարձրացավ Բիրվա լեռը ՝ տարածքը ուսումնասիրելու համար:1820-ականների վերջին տարածքում հայտնվեցին առաջին եվրոպացի վերաբնակիչները։ Նրանք փախուստի մեջ գտնվող դատապարտյալներ էին, ովքեր սկսեցին այստեղ ապրել տեղի բնիկների հետ։ 1868 թ.-ին կառավարությունը հող բացեց բնակության համար այն տարածքում, որը նախկինում անհասանելի էր։
Նկարագրություն
Sunshine Coast-ի տեղական ինքնակառավարման շրջանը ստեղծվել է 2008 թվականի մարտի 15-ին `Noosa County- ի, Maroochy County- ի և Caloundra City- ի միավորումից հետո։ Sunshine Coast-ը Քուենսլենդի բնակչության թվով երրորդ տարածքն է Բրիսբենից և Գոլդ Քոստից հետո։ Եթե ​​շարժվեք դեպի հյուսիս ՝ նրա ափամերձ գոտու երկայնքով, կտեսնեք, թե ինչպես մի տարածք փոխարինվում է մյուսով ՝ Ոսկե լողափ, Կալոունդրա, Բուդդինա, Մուլուլաբա, Ալեժանդրա գլխամաս, Մարուչիդոր։ Շրջանները միաձուլվում են մեկ բնակավայրի, որը մեծ քաղաք է հիշեցնում։ Տեղացիները օգտագործում են «Արևի ափ» անվանումը ՝ տարածքի խիտ բնակեցված կենտրոնական մասի, այդ թվում ՝ Կալոնդրայի, Մուլոլոլաբայի և Մարուչիդորի անվանման համար:1996 թվականին Բրիսբենից մեկ ժամ հեռավորության վրա գտնվող Սիպի Դաունս փոքրիկ քաղաքում բացվեց Sunshine Coast համալսարանը։ Նրա երեք ֆակուլտետները (արվեստի և սոցիալական գիտությունների, բիզնեսի և գիտության) ձեռք են բերում 3500 ուսանողներ ։
Զբոսաշրջություն
Մերձարևադարձային կլիման տաք և խոնավ ամառներով, տաք և չոր ձմեռներով,Սանշայն Քոսթը գրավիչ հանգստի վայր է դարձնում։ Անկասկած, տարածքի հիմնական առավելությունը նրա ափամերձ գիծն է։ Իր լողափերի շնորհիվ է, որ այն լայնորեն հայտնի է։ Ափին կան բազմաթիվ հյուրանոցներ և հանգստյան տներ։ Տեղի խոհանոցը հայտնի է ծովամթերքով և արևադարձային մրգերի և ընկույզների բազմազանությամբ, որոնք նույնպես այստեղ են աճեցվում։ Ի տարբերություն հարավից գտնվող Ոսկու ափի, Սանշայնի ափի տուրիստական ​​արդյունաբերությունը ուղղված է դեպի «տեղական» զբոսաշրջիկներին, ովքեր այստեղ են գալիս Բրիսբանից և հարևան Քվինսլենդից հանգստանալու։ Առափնյա բարձր ալիքների պատճառով Սանշայն Քոսթը շատ սիրված է սերֆերների շրջանում:Տեղի երիտասարդների համար սերֆինգը ամենատարածված մարզաձևն է։ Վերջին տարիներին ավելի հանրահայտ է դարձել սերֆինգի նոր ուղղությունը`քայթսերֆինգը։ Հետաքրքիր փաստ է վիճակագրությունը, համաձայն որի շնաձկները ավելի հաճախ հարձակվում են սերֆերների վրա։ Հայտնի զվարճանքներից են նաև պարաշյուտով ցատկը, պարապլանով թռիչքները և զբոսանքը զբոսանավերով և նավակներով։ Արևոտ լողափի հիմնական տուրիստական ուղղություններն են Մուլուլաբան (անգլ. Mooloolaba), Մարուչիդորը (անգլ․ Maroochydore), Նուզա—Խեդսը (անգլ․Noosa Heads):
Տրանսպորտ
Սանշայն Քոսթի բնակիչների համար տրանսպորտի հիմնական միջոցը ավտոտրանսպորտն է։ Տարածքը Բրյուսի (անգլ. Bruce Highway) մայրուղով կապվում է Բրիսբենի հետ։ Մայրուղին առավել ծանրաբեռնված է հանգստյան օրերին, երբ Բրիսբենի և նրա արվարձանների բնակիչները գալիս են հանգստանալու լողափում (Բրիսբենում սեփական լողափ չկա)։ Հիմնական մայրուղիները, որոնք Սանշայն Քոսթի ներքին շրջանները կապում են իրար հանդիսանում են Նիկլինի ճանապարհը (անգլ. Nicklin Way) և Սանշայն (անգլ. Sunshine Motorway) մայրուղին։ Բրիսբենից դեպի Կալաունդրա 80 կիլոմետր ճանապարհ է, դեպի Մուլուլաբա 87 կիլոմետր, դեպի Մարուչիդորա 91 կիլոմետր, դեպի Նուզա—Խեդս 120 կիլոմետր։ Տարածքը նաև միացված է Բրիսբենին Սանշայն Քոսթ երկաթուղային գծով, որն իր հերթին Նորտ—Կոստ (անգլ․ North Coast railway line) երկաթուղային գծի մեծ մասն է կազմում։ Նորտ—Կոստ երկաթուղային գիծը սկիզբ է առնում Բրիսբենից, անցնում է Քվինսլենդի ափի երկայնքով դեպի հյուսիս և ավարտվում Քերնսում, որը նահանգի ամենահյուսիսային խոշոր քաղաքն է։ Շրջանի կենտրոնական մասով անցնում է երկաթուղին, որը գտնվում է  լողափից 17 կիլոմետր հեռավորության վրա, ուր կարելի է հասնել ավտոբուսներով։ Մարուչիդորայից 5 կիլոմետր հեռավորության վրա դեպի հյուսիս գտնվում է փոքրիկ օդանավակայան։ Օդանավակայանի հիմնական թռիչքներն են դեպի Սիդնեյ (թռիչքի միջին տևողությունը 1 ժամ 30 րոպե) և Մելբուռն (թռիչքի միջին տևողությունը 2 ժամ 20 րոպե)։ Շրջանի հարավային մասում կա մեկ այլ փոքր օդանավակայան՝ Կալաունդրայի օդանավակայանը։ Մոտակա խոշոր միջազգային օդանավակայանը Բրիսբենի օդանավակայնն է։
Կլիմա
Ըստ Կապպենի դասակարգման Սանշայն Քոսթը գտնվում է մերձարևադարձային կլիմայական գոտում։ Արևոտ լողափը Քվինսլենդի առավել «անձրևոտ» տարածքներից մեկն է, այստեղ տարեկան տեղումների միջին քանակը 1350 միլիմետր է։ Նույնիսկ ձմռան ամիսներին այստեղ բավական հաճախ անձրևում է։ Այս ֆոնի վրա դժվար է առանձնացել չոր և անձրևային եղանակները։Վիճակագրության համաձայն, համեմատաբար «չոր» ժամանակահատված կարելի է համարել ձմռան ամիսները ՝ հուլիս, օգոստոս, սեպտեմբեր և հոկտեմբեր:Ամռանը ցերեկը ջերմաստիճանը կարող է գերազանցել 28 °C, իսկ գիշերը իջնում է մինչև 20°C։ Ձմռանը ցերեկային ջերմաստիճանը տատանվում է մոտ 21 ° C- ի շուրջ, միջին գիշերային ջերմաստիճանը մոտ 10 ° C։ Վիճակագրությունը տարեցտարի կարող է շատ տարբեր լինել միմյանցից։ Օրինակ կան շատ չոր ձմեռներ, երբ անձրևներ չկան։ Նման տարիներին սահմանափակումներ են դրվում ջրի օգտագործման վրա, և անտառային հրդեհների վտանգը նույնպես կտրուկ մեծանում է:Բնակելի տարածքների անտառներին մոտ լինելու պատճառով նման հրդեհները մեծ վնաս են հասցնում մասնավոր սեփականությանը։ Մյուս տարիներին հորդառատ անձրևները կարող են ջհրեղեղի պատճառ դառնալ։
Radar Armenia
«Radar Armenia»-ն հայկական մասնավոր լրատվական գործակալություն է։ Այն հիմնվել է «Radar ARM» ՍՊԸ-ի կողմից, որը հիմնադրվել է 2021թ., գրանցվել՝ հուլիսի 14-ին։ Ընկերությունը հիմնադրվել է Սերժ Վարագ Սիսեռյանի, Հարություն Ազգալդյանի և Հայկ Գրիգորյանի կողմից։
Սոցիալական միջավայրում
«Radar Armenia» լրատվական գործակալությունը հանդես է գալիս սոցիալական բոլոր հարթակներում։ Այն տելեգրամյան հայկական սեգմենտում հանդիսանում է ամենամեծ լսարան ունեցողներից մեկը, 2022թ. փետրվարից էլ գործարկել է իր կայքն ու ֆեյսբուքյան հարթակը ։ Գործակալությունն առաջիկայում ծրագրում է ընդլայնել իր գործունեությունը՝ հանդես գալով նաև վիդեո հարթակներում, հեղինակային հաղորդումներով և պրոյեկտներով։ Այժմ կայքը թողարկում է «Երրորդ Հանրապետություն» պատմական բնույթի հաղորդաշարը։ Հաղորդման զրուցակիցները իրադարձությունների ակտիվ դերակատարներն են ու ականատեսները, որոնք պատմում են նորանկախ պետության չլուսաբանված դրվագների մասին։ Զրույցները տեղի են ունենում այն վայրերում, որտեղ ծավալվել են իրադարձությունները։
Կայքի կառուցվածքը
«Radar Armenia» լրատվական կայքը բաղկացած է Քաղաքական, Հասարակություն, Արցախ, Երևան, Միջազգային, Մամուլ, Ֆինանսներ, Մշակույթ, Սպորտ, Տեխնէ, Ժամանց բաժիններից։ Կայքի առանձնահատուկ բաժիններից է Սոցցանցերը, որտեղ ընթերցողը կարող է ծանոթանալ հայկական սոցցանցային հետաքրքիր ու կարևոր գրառումներին։ Կայքի Ռետրո բաժինը ներկայանում է Հայաստանի ու համաշխարհային դեմքերի ելույթների, նամակների, ուղերձների, հարցազրույցների, ինչպես նաև կարևոր իրադարձությունների մեկնաբանական ձևաչափով՝ հիշեցնելու անցյալն ու ցույց տալու դրանց կապը ներկայի հետ։ Հետաքրքիր բաժին է նաև Ֆոտոշարքը, որտեղ կարելի է գտնել ինչպես առօրյա, այնպես էլ թեմատիկ ինքնատիպ նկարների շարքերը։ «Radar Armenia»-ն իր ընթերցողին է ներկայացնում նաև հայկական փորձագիտական շրջանակների վերլուծությունները ընթացիկ սոցիալ-քաղաքական, տնտեսական իրադարձությունների վերաբերյալ, ինչպես նաև համաշխարհային ուղեղային կենտրոնների ուշագրավ վերլուծականները։
Կապ կայքի հետ
«Radar Armenia» լրատվական գործակալությունը իր ֆիզիկական գործունեությունն իրականացնում է ՀՀ, ք. Երևան, Բրյուսով 28 հասցեում, հասանելի հեռախոսահամարներն են՝ 041-843-841, 043-000-843, պաշտոնական էլեկտրոնային հասցեն՝ info@radararmenia.am։
Պատմություն
«Radar Armenia» լրատվականը հիմնվել է «Radar ARM» ՍՊԸ-ի կողմից, որը հիմնադրվել է 2021թ., գրանցվել՝ հուլիսի 14-ին (գրանցման համար՝ 273.110.1186479)։ Ընկերությունը հիմնադրվել է Սերժ Վարագ Սիսեռյանի, Հարություն Ազգալդյանի և Հայկ Գրիգորյանի կողմից։
Աստերոիդների ցանկ (257501-257600)
Աստերոիդների ցանկ (257401-257500) * Աստերոիդների ցանկ * Աստերոիդների ցանկ (257601-257700)
(8298) Լուբնա
(8298) Լուբնա (Loubna), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 22-ին Անրի Դեբեոնի և Էրիկ Էլստի կողմից Լա Սիլյայում ։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կալտաբելոտա
Կալտաբելոտա (Caltabellotta), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 4485 մարդ, բնակչության խտությունը կազմում է 36 մարդ/կմ²։ Զբաղեցնում է 123 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0925։
Քաղաքի հովանավորն է սուրբ Պելիգրինոն Տիկոլայից։ Քաղաքի տոնը նշվում է օգոստոսի 18-ին։
Ժողովրդագրություն
Բնակչության աճը
Ծանոթագրություններ
Կատեգորիա:Սիցիլիայի քաղաքներ
Շտորկով (Մարկ)
Շտորկով (Մարկ) (Storkow (Mark)), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Բնակչությունը 9077 մարդ է (2010 թվականի դեկտեմբերի 31–ի տվյալներով) ։ Զբաղեցնում է 179,96 կմ² տարածք։ Պաշտոնական կոդը՝ 12 0 67 481։
Քաղաքը ստորաբաժանվում է 13 քաղաքային համայնքի։
Արտաքին հղումներ
Կատեգորիա:Գերմանիայի քաղաքներ
Կաքավկրկուտ դեղատու
Նկարագրություն
Եկարավուն-նշտարաձև կոշտ տերևներով փափկաթավ, 30-100 սմ բարձրությամբ բազմամյա խոտաբույս է։ արմատ հաստ մուգ կարմիր է։ Ոլորակներ կազմելով՝ դեղանասպիտակավուն ձագարաձև պսակով կանոնավոր ծաղիկները աճում են ցողունի վերին մասում։ 5 առէջներ երկարավուն փոշեպարկերով ամրացված են պսակի ուղիղ խողովակաձև մասում, հնգանդամ բաժակը բաժանված է գծային մասերի։ Պտուղները (4) երկարավուն-ձվաձև, հարթ սրածայր սպիտակ փայլուն ընկուզիկներ են ։
Տարածվածություն
Աճում է լեռնային գոտիների թփուտներում, այգիներում, անտառաեզրերին։ Հանդիպում է Լոռու, Տավուշի, Վայոց ձորի, Սյունիքի մարզերում ։
Նշանակություն
Բուժական նպատակներով օգտագործում են այս բույսի բոլոր մասերը՝ արմատները, ցողունները, տերևները, ծաղիկներն ու պտուղները։ Այն օգտագործվել է Եվրոպական, Տիբեթական և Չինական ժողովրդական բժշկության մեջ ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Գաղտրիկազգիներ Կատեգորիա:Խոտաբույսեր Կատեգորիա:Բազմամյա բույսեր Կատեգորիա:1753 թվականին նկարագրված բույսեր
Երեխայի իրավունքների կոնվենցիա
Ստեղծման պատմություն
Երեխաների իրավունքների պաշտպանությանն ուղղված ՄԱԿ Գլխավոր ասամբլեայի առաջին քայլերից մեկը 1946 թվականին ՄԱԿ-ի Մանկական ֆոնդի (ՅՈՒՆԻՍԵՖ) ստեղծումն էր։ Երկու տարի անց՝ 1948 թվականին, Գլխավոր ասամբլեան ընդունեց Մարդու իրավունքների համընդհանուր հռչակագիրը։ Մարդու իրավունքներին վերաբերող այս հռչակագրի և 1966 թվականի Միջազգային պակտերի դրույթներում խոսվում է այն մասին, որ երեխաները հատուկ պաշտպանության օբյեկտներ են։
Երեխաների իրավունքներին վերաբերող ՄԱԿ առաջին ակտը դարձավ 1959 թվականին Գլխավոր ասամբլեայի կողմից ընդունված «Երեխայի իրավունքների հռչակագիրը», որտեղ ձևակերպված էին այն տասը սկզբունքները, որոնք սահմանում էին բոլոր նրանց գործողությունները, ովքեր իրականացնում են երեխաների իրավունքների ամբողջական պաշտպանությունը, և որը նպատակ ուներ ապահովել նրանց «երջանիկ մանկությունը»։ Հռչակագիրը հռչակում էր, որ «մարդկությունը պարտավոր է երեխային տալ իր ունեցած լավագույնը», երաշխավորել երեխաների՝ բոլոր իրավունքներից և ազատություններից օգտվելը՝ հօգուտ նրանց և հասարակության ։
Երեխայի իրավունքների հռչակագրի ընդունման 20-ամյակի կապակցությամբ ՄԱԿ-ը 1979 թվականը հայտարարեց Երեխայի միջազգային տարի։ Ի նշանավորումն դրա՝ առաջ քաշվեցին մի շարք իրավական նախաձեռնություններ, որոնց թվում 1978 թվականին Լեհաստանի կողմից արված առաջարկն էր ՄԱԿ-ի Մարդու իրավունքների կոմիտեում վերանայել Երեխայի իրավունքների կոնվենցիայի նախագիծը։ Սկզբնական նախագծի հեղինակն էր լեհ պրոֆեսոր-միջազգայնագետ Ա. Լոպատկան։ Կոնվենցիայի տեքստի վրա աշխատանքները տևեցին տասը տարի և ավարտվեցին 1989 թվականին՝ Երեխայի իրավունքների հռչակագրի ընդունումից ուղիղ երեսուն տարի անց։
Կոնվենցիայի վրա աշխատելիս և դրա ընդունումից հետո Գլխավոր ասամբլեայի կողմից կազմակերպվեցին խորհրդակցություններ, որոնց մասնակցում էին տարբեր կազմակերպություններ, մարմիններ և ՄԱԿ-ի մասնագիտացված կառույցներ՝ նպատակ ունենալով ուշադրություն հրավիրել և տեղեկատվություն տարածել Կոնվենցիայի մասին, որը համաշխարհային նշանակություն ուներ մարդու՝ երեխաների իրավունքների իրականացման հարցում։ Կոնվենցիան ընդունվեց ՄԱԿ Գլխավոր ասամբլեայի 1989 թվականի նոյեմբերի 20-ի 44/25 հռչակագրով, իսկ 1990 թվականի հունվարի 26-ին սկսվեց Կոնվենցիայի ստորագրումը։ Կոնվենցիան ուժի մեջ մտավ 1990 թվականի սեպտեմբերի 2-ին՝ 20 պետությունների կողմից վավերացվելուց հետո։
1995 թվականին Կոնվենցիայի 43 հոդվածի 2-րդ կետում փոփոխություն մտցվեց, որն ուժի մեջ մտավ 2002 թվականին ։
1996 թվականին Ֆրանսիայի նախաձեռնությամբ Գլխավոր ասամբլեայի կողմից Կոնվենցիայի տեքստի ընդունման օրը՝ նոյեմբերի 20-ը, որոշվեց ամեն տարի նշել որպես Երեխաների իրավունքների օր։
2000 թվականին ընդունվեցին և 2002 թվականին ուժի մեջ մտան երկու կամընտիր արձանագրություններ զինված հակամարտություններում երեխաների մասնակցության (2015 թվականի հոկտեմբերի դրությամբ՝ 161 մասնակից պետություն) ) և երեխաների վաճառքի, մանկական մարմնավաճառության և մանկական պոռնոգրաֆիայի մասին (2015 թվականի հոկտեմբերի դրությամբ՝ 171 մասնակից պետություն )։
Երեխաների դաստիարակության մասին
Կրթության անբաժանելի մաս է կազմում դաստիարակությունը։ Դրա համար ընտանեկան դաստիարակության խնդիրների հետ միասին Կոնվենցիան (հոդված 18) պահանջում է, որպեսզի «ձեռնարկվեն բոլոր հնարավոր միջոցները, որպեսզի ապահովվի երեխայի դաստիարակության և զարգացման համար երկու ծնողների ընդհանուր և միանման պատասխանատվության սկզբունքների ճանաչումը։ Ծնողները կամ համապատասխան իրավիճակներում օրինական խնամակալները կրում են երեխայի դաստիարակության և զարգացման հիմնական պատասխանատվությունը։ Երեխայի լավագույն հետաքրքրությունները նրանց հիմնական խնդիրն են»։ ա) երեխայի անհատականության, տաղանդի և մտավոր ու ֆիզիկական ունակությունների զարգացում՝ դրանց լրիվ ծավալով,
բ) մարդու իրավունքների և հիմնական ազատությունների, ինչպես նաև Միավորված ազգերի կազմակերպության կանոնադրության մեջ հռչակված սկզբունքների նկատմամբ հարգանքի դաստիարակում,
գ) երեխայի ծնողների, իր մշակութային ինքնատիպության, լեզվի և արժեքների, իր բնակության երկրի ազգային արժեքների, իր ծագման երկրի և իր սեփական քաղաքակրթությունից տարբեր քաղաքակրթությունների հանդեպ հարգանքի դաստիարակում,
դ) ազատ հասարակության մեջ փոխըմբռնման, խաղաղության, հանդուրժողականության, տղամարդու և կնոջ իրավահավասարության և բոլոր ժողովուրդների, էթնիկական, ազգային և կրոնական խմբերի, ինչպես նաև բնիկ ազգաբնակչությանը պատկանող անձանց միջև բարեկամության ոգով գիտակցական կյանք վարելու համար երեխայի նախապատրաստում,
ե) շրջապատող բնության նկատմամբ հարգանքի դաստիարակում։
Ֆիլիպ Ուեյլեն
Կենսագրություն
Ֆիլիպ Ուեյլենը ծնվել է 1923 թվականի հոկտեմբերի 20-ին Պորտլենդում (Օրեգոն, ԱՄՆ)։ Ապրել է Պորտլենդից հարավ գտնվող շրջանում չորս տարեկանից մինչև 1941 թվականին Պորտլենդ վերադառնալը ։ Երկրորդ համաշխարհային պատերազմի տարիներին ծառայել է օդուժում։ Զորացրվելուց հետո ուղարկվել է Ռիդ քոլեջ, որտեղ նա ծանոթացել է Գերի Սնայդերի և Լյու Ուելչի հետ։ Ավարտել է 1951 թվականին՝ ստանալով բակալավրի աստիճան։ Ուեյլենը Գարի Սնայդերի, Ալլեն Գինզբերգի, Ֆիլիպ Լամանտիայի և Մայքլ Մաքքլուրի հետ միասին 1955 թվականի հոկտեմբերի 7-ին մասնակցել է «Վեց» պատկերասրահում անցկացված պոեզիայի երեկոյում, որտեղ առաջին անգամ կատարվել է սենսացիոն «Ճիչը» (Howl):
Երեխայի իրավունքների կոնվենցիա
Արտաքին հղումներ
Կատեգորիա:Մարդու իրավունքներ Կատեգորիա:Երեխաներ Կատեգորիա:ՄԱԿ Կատեգորիա:ՄԱԿ-ի կոնվենցիաներ Կատեգորիա:Միջազգային կոնվենցիաներ Կատեգորիա:Ֆրանսիայի պայմանագրեր Կատեգորիա:Ուկրաինայի պայմանագրեր Կատեգորիա:Հայաստանի պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:Գերմանիայի պայմանագրեր Կատեգորիա:Ալբանիայի պայմանագրեր Կատեգորիա:ԱՄՆ-ի համաձայնագրեր
Ֆիլիպ Ուեյլեն
Կենսագրություն
Ուեյլենը համարվում է Սան Ֆրանցիսկոյում 1950-ական թվականների կեսերին բանաստեղծական վերածննդի գլխավոր դեմքերից մեկը։ Ուեյլենի ստեղծագործությունները բիթականության մյուս ներկայացուցիչների պոեզիայից տարբերվում են առօրյա կյանքի նկատմամբ հարգալից վերաբերմունքով, ինքնահեգնանքով և, որպես կանոն, ապաքաղաքական տրամադրվածությամբ։ 1973 թվականին Ուեյլենը ձեռնադրել է զենական վանական և դարձել Դհարմա Սանգա վանական համայնքի ղեկավար Ունսույ Ձենշին Ռյուֆու անունով Սանտա Ֆեում, (Նյու Մեքսիկո) 1984 թվականին։ 1987 թվականին տեղափոխվել է «Սյունրյու Սւձուկի» միաբանություն, իսկ 1991 թվականին դարձել է Սան Ֆրանցիսկոյի Հարթֆորդ սթրիթում գտնվող զեն-բուդդայական տաճարի վանահայր։ Մահացել է 2002 թվականի հունիսի 26-ին Սան Ֆրանցիսկոյում ։
Գրականություն
Կատեգորիա:Ամերիկացի բանաստեղծներ Կատեգորիա:Ամերիկացի գրողներ Կատեգորիա:20-րդ դարի ամերիկացի բանաստեղծներ
Ցեղապետություն
Ցեղապետություն (Chiefdom), ոչ արդյունաբերական հասարակություններում ազգակցության վրա հիմնված նախապետական քաղաքական կազմավորման հիերարխիկ ձև, որի շրջանակներում առաջնորդությունը, այսինքն՝ մշտական իշխանությունը, հանդիսանում է տվյալ հասարակության մաս կազմող որևէ ընտրյալ ցեղի կամ «հարստության» առաջնորդի (ցեղապետի) մենաշնորհը։ Նման էլիտար խմբերը տվյալ հասարակության այլ անդամների նկատմամբ կազմում են քաղաքական-գաղափարական ազնվականությունը ։ Ցեղապետությունը բնորոշ է ուշ նախնադարյան հասարակությանը ։
Հայերենում լեզվական արտահայտությունից ելնելով հարկավոր է չխառնել ցեղապետությունը պետության հետ, քանի որ ցեղապետությունը հանդիսանում է մարդկության պատմության մեջ նախապետական կազմավորման ձև՝ հաջորդելով անգլուխ (ակեֆալ) համայնքներին և նախորդելով պետությանը ։
Ծանոթագրություններ
Կատեգորիա:Մարդաբանություն Կատեգորիա:Մարդկանց մարդաբանական կատեգորիաներ Կատեգորիա:Ազգագրագիտություն Կատեգորիա:Քաղաքական տնտեսագիտություն
Օքսանա Մաս
Օքսանա Մաս (Оксана Мась, ), ուկրաինացի նկարչուհի։
Ուսման շրջան
1986 թվականին ավարտել է Իլյիչևսկ արվեստի դպրոցը, ապա Օդեսայի Գրեկովի անվան պետական արվեստի դպրոցը, 1992 թվականին աշխատել է որպես նկարչուհի։ 2011 թվականին աշխատել և ապրել է Իտալիայում, Շվեդիայում, ապա Ուկրաինայում։
Ստեղծագործական կյանք
Մասը ստեղծում է նկարներ և հոլովակներ արվեստի վերաբերյալ։ Նրա գործերը բազմիցս ցուցադրվել են Սազեբի աճուրդին և այնպիսի փառատոների, ինչպիսիք են Լոնդոնի ֆրիզը, Նյու Յորքի զինապահեստ շոուն, Փարիզի Ֆիասը և այլն։
2012 թվականի, հունիսի 20-ին նկարչուհու «ազգերի ներքին աշխարհը» նկարը գրանցվել է ազգային ռեստրում որպես «ամենամեծ փայտե ձու, 380000 ձու» ։
Աղբյուրներ
Կատեգորիա:Ուկրաինացի նկարչուհիներ Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:Օդեսայի համալսարանի շրջանավարտներ Կատեգորիա:Ուկրաինացի կին արվեստագետներ Կատեգորիա:Ուկրաինացի փիլիսոփաներ
Ամվրոսիևկա
Ամվրոսիևկա (Амвро́сіївка), քաղաք Ուկրաինայի Դոնեցկի մարզի Ամվրոսիևսկի շրջանում, շրջկենտրոն։ Բնակավայրը նախկինում նաև անվանվել է Դոնեցկո-Ամվրոսիևկա։ Հիմնադրվել է 1869 թվականին։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1869 թվականին հիմնադրված բնակավայրեր Կատեգորիա:Դոնեցկի Ժողովրդական Հանրապետության քաղաքներ
Մուլեն դե լա Գալետ
Մուլեն դե լա Գալետ, հողմաղաց, որը գտնվում է Փարիզի Մոնմարտր թաղամասի վերին մասում։ Մոնմարտրի այս խորհրդանիշը պատկերել են բազմաթիվ նկարիչներ, ինչպիսիք են Ժորժ Միշելը, Թեոդոր Ռուսոն, Ժան-Բատիստ Կորոն, Պիեռ-Օգյուստ Ռենուարը, Անրի Թուլուզ-Լոտրեկը, Սանտյագո Ռուսինոլը, Ռամոն Կասասը, Վինսենթ վան Գոգը և Պաբլո Պիկասոն։ Հողմաղացը 1939 թվականից համարվում է ճարտարապետական հուշարձան և պահպանվում է պետության կողմից։
Բլրի վրա մի փոքր ներքև գտնվում է համանուն ռեստորանը։ Ռեստորանն ունի հողմաղաց՝ Մուլեն Ռադե ռեստորանի և երկու ջրաղացների սեփականատերերի անունով։ Ռեստորանը պատկերվել է նաև իմպրեսիոնիստների, առաջին հերթին՝ Ռենուարի կտավների վրա։
Ծանոթագրություններ
Կատեգորիա:Ֆրանսիայի մշակույթ
Աֆրասիաբ Բադալբեկլի
Աֆրասիաբ Բադալբեկլի(Əfrasiyab Bədəlbəyli),, ադրբեջանցի դասական կոմպոզիտոր և դիրիժոր , Ադրբեջանական ԽՍՀ-ի ժողովրդական արտիստ (1960)։ Եղել է ադրբեջանական, ռուսական և արևմտաեվրոպական կոմպոզիտորների օպերաների և բալետների դիրիժոր։ Առաջին ադրբեջանական բալետի՝ «Կույսի աշտարակ»-ի (1940) հեղինակն է։ Նա նաև բազմաթիվ օպերաների և սիմֆոնիկ պոեմների հեղինակ է։
Կենսագրություն
Աֆրասիաբ Բադալբեկլին ծնվել է 1907 թվականին ապրիլի 19-ին Բաքվում։ Նա սովորել է Բարձրագույն մանկավարժական ինստիտուտում, Բաքվի թատերական քոլեջում, Ադրբեջանի պետական համալսարանի արևելագիտության ֆակուլտետում և Լենինգրադի կոնսերվատորիայում։ 20 տարեկանում Աֆրասիաբը երաժշտություն է գրում Ջաֆար Ջաբբարլու «Կրակի հարսը» պիեսի համար։ Երկար ժամանակ աշխատել է Մոսկվայի և Լենինգրադի Օպերայի և Բալետի թատրոններում որպես դիրիժորի օգնական։ 1938-ից մինչև իր կյանքի ավարտը նա աշխատել է որպես դիրիժոր, Ադրբեջանի օպերայի և բալետի պետական ակադեմիական թատրոնում։ 1940 թվականից հանդիսանում է արվեստի վաստակավոր գործիչ, իսկ 1960 թվականից՝ Ադրբեջանական ԽՍՀ-ի ժողովրդական արտիստ։ Աֆրասիաբ Բադալբեկլին մահացել է 1976 թվականի հունվարի 6-ին Բաքվում ։
Ստեղծագործություններ
Աֆրասիաբ Բադալբեկլին ադրբեջանական առաջին բալետի հեղինակն է ։ Աֆրասիաբ Բեդելբեկլը սովորել է ջութակ նվագել Լ. Բրեթանիսկու դասարանում։ Նա նաև կարողացավ կատարյալ նվագել թառ ։ 1928 թվականին հունվարի 1-ին Աֆրասիաբ Բադալբեկլին սկսեց աշխատել որպես թարգմանիչ «Կոմունիստ» թերթում։ 1930 թվականի մայիսի 15-ին Աֆրասիաբ Բադալբեկլին հրավիրվել է Մ.Ֆ.Ահունդովի անվան Մեծ թատրոն։ Աֆրասիաբ Բադալբեկլին 1932 թվականին ընդունվել է Մոսկվայի կոնսերվատորիայի դիրիժորական ֆակուլտետ ՛պրոֆեսիոնալ երաժշտական կրթություն ստանալու համար։
Արտաքին հղումներ
Կատեգորիա:Ադրբեջանցի կոմպոզիտորներ Կատեգորիա:Ադրբեջանցի դիրիժորներ Կատեգորիա:Ադրբեջանցի երաժշտագետներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Օպերային կոմպոզիտորներ Կատեգորիա:Ադրբեջանական ԽՍՀ արվեստի վաստակավոր գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Բաքվի պետական համալսարանի շրջանավարտներ Կատեգորիա:Սանկտ Պետերբուրգի կոնսերվատորիայի շրջանավարտներ
HTML
HTML (HyperText Markup Language, գերտեքստի նշագրման լեզու), նշագրման լեզու, որն օգտագործվում է վեբ-էջերի մեծամասնության նշագրման համար։ HTML լեզուն վերամշակվում է դիտարկչի կողմից և ցուցադրվում է մարդու կողմից հեշտ ընթեռնելի փաստաթղթի տեսքով։
Նկարագրություն
HTML-ի օգնությամբ հեշտությամբ կարելի է ստեղծել համեմատաբար պարզ, սակայն գեղեցիկ ձևավորված փաստաթուղթ։ Ի հավելումն փաստաթղթի կառուցվածքի պարզեցմանը՝ HTML-ում աջակցվում էր հիպերտեքստը։ Մուլտիմեդիայի հնարավորությունները ավելացվեցին քիչ ավելի ուշ։ Ի սկզբանե HTML լեզուն ստեղծվել է որպես փաստաթղթերի կառուցման և ձևավորման միջոց՝ անկախ օգտագործվող արտածման միջոցից (էկրան, տպիչ և այլն) ցուցադրելու միջոց։ Նախնական HTML ձևաչափով տեքստը պետք է առանց ոճային և կառուծվածքային ձևափոխման արտածվեր սարքավորման վրա՝ տարբեր տեխնիկական համալրմամբ (ժամանակակից համակարգչի գունավոր էկրանը, օրգանայզերի մոնոխրոմային էկրան, բջջային հեռախոսների կամ տեքստերի ձայնային վերարտադրման ծրագրերի կամ սարքավորումների սահմանափակ չափերով էկրան)։ Սակայն HTML-ի ժամանակակից կիրառումը հեռու է սկզբնական նշանակությունից։
Դիտարկիչներ
Տեքստային փաստաթղթերը, որոնք պարունակում են HTML կոդ (այդ փաստաթղթերը հիմնականում ունեն .html կամ .htm ընդլայնում), մշակվում են հատուկ ծրագրերի միջոցով, որոնք ցուցադրում են փաստաթուղթը իր ձևավորման համաձայն։ Այդ ծրագրերը, որոնք անվանում են դիտարկիչներ (browser), սովորաբար իրենցից ներկայացնում են հարմար միջավայր վեբ էջերի հայցման, դրանց դիտման և անհրաժեշտության դեպքում նաև դեպի սերվեր տվյալների փոխանցման համար։ Այժմ աշխարհում առավել գործածվող դիտարկիչներն են՝ Մոզիլա Ֆայրֆոքս, Գուգլ Քրոմ, Ինտերնետ Էքսպլորեր, Օպերա և Սաֆարի։
1990-ական թվականի կեսերին առաջ եկավ հետևյալ երևույթը. դիտարկիչների հիմնական արտադրող ընկերությունները՝ Նեթսքեյփ (Netscape) և Մայքրոսոֆթ (Microsoft), սկսեցին ներառել HTML-ը տարրերի սեպական հավաքածուներով։ Տարբեր դիտարկիչների անհամատեղելիության պատճառով ստեղծվեց խառնաշփոթ, առավելապես բարդություններ էին առաջանում նույն փաստաթուղթը տարբեր դիտարկիչներում նույն տեսքով ստանալու հարցում։ Վեբ մասնագետները ստիպված էին միևնույն էջը մի քանի տարբերակով ստեղծել։ 2000-ականների սկզբին, մի քանի տարով այդ խնդիրը փոքր-ինչ կորցրեց իր հրատապությունը՝ կապված Ինտերնետ Էքսպլորերի տարածման և զարգացնամ հետ։
Տարբերակներ
HTML 1.0-ի պաշտոնական սետիֆիկացիան չկա։ 1995 թվականից կային բազմաթիվ HTML-ի ոչ պաշտոնական ստանդարտներ։
HTML փաստաթղթի կառուցվածքը
HTML լեզվով գրված ցանկացած փաստաթուղթ իրենից ներկայացնում է իրար մեջ ներդրված տարրերի հավաքածու (HTML element), ընդ որում բոլոր տարրերի սկիզբը և վերջը նշվում է հատուկ նշիչներով՝ թեգերով (tag)։ Տարրերը կարող են լինել դատարկ, այսինքն՝ չպարունակեն ոչ մի տեքստ կամ տվյալ։ Օրինակ  թեգը ջարդում է տողը՝ հաջորդող տեքստը սկսելով նոր տողից (բայց ոչ նոր պարբերությունից)։ Այս դեպքում սովորաբար չի նշվում փակող թեգ։ Բացի այդ, տարրերը կարող են պարունակել հատկանիշներ (HTML ատրիբուտներ), որոնք որոշում են նրանց որոշակի հատկանիշներ, օրինակ տառաչափը font տարրի համար։ Ատրիբուտները նշվում են բացող թեգի մեջ։ HTML փաստաթուղթը սկսվում է թեգով և ավարտվում է թեգով։ Փաստաթուղթը բաղկացած է երկու հիմնական մասերից` ծանուցման բաժին և փաստաթղթի մարմին։ Ծանուցման բաժինը ներառվում է թեգերի մեջ։ Այս բաժնում ներառվում են նաև տեխնիկական այլ բնութագրեր։ Էջի վերնագիրը տրվում է .. մեկնարկի և ավարտի թեգերի միջև։ Html-փաստաթղթի մարմինը ներառվում է և զույգ թեգերի մեջ։ Գրանցումները, որտեղ նշվել են տարրի անվանումը կամ ատրիբուտները, կարևոր չեն (բացի XHTML -ից)։ Տարրերը կարող են լինել ներդրված։ Օրինակ, ինչպես հետևյալ կոդը. Կտա հետևյալ արդյունքը`
Այս տեքստը թավ է, Իսկ սա` նաև ավելի շեղ։
Ստորև բերվում են հատվածներ HTML փաստաթղթից.
Անհրաժեշտ է տարբերել  և ,   և   թեգերը. թեև երկուսն էլ նույն տեսքն ունեն, սակայն  և   թեգերը որոնողական համակարգերի համար համարվում են առավել կարևոր։
Իսկ այստեղ բերվում է դատարկ թեգի օրինակ.
Դիտարկչի էկրանին կարտածվի հետևյալ կերպ՝ Այս տեքստը կլինի հաստ, իսկ սա՝ նաև շեղ։
Բացի էլեմենտներից, HTML փաստաթղթում օգտագործվում են նաև հատուկ նշաններ, որոնք նշվում են &անուն ձևով, օրինակ. &copy-ն կարտածի հեղինակային իրավունքի նշանը՝ ©։
Յուրաքանչյուր HTML փաստաթուղթ, որ համապատասխանում է HTML ստանդարտի որևէ տարբերակի, պետք է սկսվի <!DOCTYPE…>-ով, որն հայտարարում է HTML-ի տարբերակը և ունի այս տեսքը՝
Եթե այս տողը նշված չէ, ապա դիտարկչում փաստաթղթի ճիշտ արտածման հասնել դժվար կլինի։ Այնուհետև պետք է գրվեն  թեգերը։
HTML փասթաթղթերը կարող են ձևափոխվել CSS համակարգչային լեզվի միջոցով, որի համար պետք է փաստաթղթի մեջ ընդգրկել կոդը, որոնց միջև գրվում է հատուկ կոդագրություն։ Օրինակ՝
Նաև, HTML կոդային համակարգը արհամարհում է ազատ տառերը։ HTML փաստաթղթի մեջ մի նոր գիծ ստանալու համար պետք է գրել հետևյալ կոդը՝, իսկ մի գիծ ավելացնելու համար՝
Մասնիկներ
Առանձին մասնիկներ, ինչպիսին է տողընդհատը, իրենց մեջ չեն պարունակում տեքստ կամ այլ թեգեր և պարունակում են միայն մեկ դատարկ բացման թեգ՝ առանց փակման թեգի։
Մասնիկների մի մասը կամավոր օգտագործման են և նրանց օգտագործումը փաստաթղթի մեջ ոչինչ չի փոխում։ Այդպիսին է օրինակ պարբերության մասնիկը ։ Այդ մասնիկները օգտագործվում են հին բրաուզերնորի համար ստեղծվող կայքերի մեջ։
Պատմություն
HTML-ն ստեղծվել է բրիտանացի գիտնական Թիմ Բերներս-Լիի կողմից 1991-1992 թթ.։ Այն ծագել է SGML նշման լեզվից։
Ծանոթագրություններ
Կատեգորիա:Համացանց Կատեգորիա:Նշագրման լեզուներ Կատեգորիա:ISO ստանդարտներ Կատեգորիա:Տեխնիկական հաղորդակցություն
Ջովանի Բատիստա Նիկոլինի
Ջովանի Բատիստա (Ժանբատիստա) Նիկոլինի (Giovanni Battista Niccolini, ), իտալացի բանաստեղծ, թատերագիր։
Առաջին ողբերգությունները գրված են դասական ձևով։ Ավելի ուշ ավելացել է ռոմանտիկ պաթոսը։
Գրականություն
Կատեգորիա:Իտալացի բանաստեղծներ Կատեգորիա:19-րդ դարի բանաստեղծներ Կատեգորիա:Իտալացի դրամատուրգներ Կատեգորիա:Բանաստեղծներ այբբենական կարգով
Երաժշտության և թատրոնի թանգարան
Պատմություն
Թանգարանը հիմնադրվել է 1899 թվականին «Երաժշտության պատմության թանգարան» (Musichistoriska museet) անվանումով։ Ցուցադրության համար նվերների և նվիրատվությունների միջոցով հավաքելով մոտ 200 գործիք՝ թանգարանը հանրության համար բացվեց 1901 թվականին։ 1930 թվականին տրեստի ձևով թանգարանը զուգորդվել է Թագավորական երաժշտական ակադեմիայի հետ և ստացել պետական ֆինանսավորում։ 1981-2010 թվականներին թանգարանն ընդգրկվել է «Ազգային երաժշտական հավաքածուներ» նոր պետական կառույցում և անվանվել է «Երաժշտության թանգարան», 2010-2014 թվականներին այն անվանվել է «Երաժշտության և թատրոնի թանգարան» (Musik-och teatermuseet): 2014-2017 թվականների վերանորոգումից հետո վերակազմավորվել է։ Ժամանակակից անվանումը կրում է 2017 թվականից։
Շենք
1979 թվականից թանգարանը գտնվում է Ստոկհոլմի Sibyllegatan 2 փողոցում գտնվող նախկին թագավորական հացաբուլկեղենի շենքում՝ Թագավորական դրամատիկական թատրոնի հարևանությամբ։ 17-րդ դարում կառուցված շենքը Ստոկհոլմի ամենահին արդյունաբերական շենքն է։ 1935 թվականից այն հանդիսանում է ազգային հուշարձան ։
Գործունեություն
Թանգարանի հիմնադրամը համատեղել է երաժշտական գործիքների հավաքածուները (մոտ 6000), տիկնիկներ և թատրոնի բեմիրեր (կոստյումներ, դեկորացիաներ և այլն)։ Թանգարանում անցկացվում են ցուցահանդեսներ, կազմակերպում համերգներ, ներկայացումներ և ինտերակտիվ դասընթացներ։
Արտաքին հղումներ
Կատեգորիա:Ստոկհոլմի թանգարաններ Կատեգորիա:Երաժշտական թանգարաններ Կատեգորիա:1899 հիմնադրված թանգարաններ Կատեգորիա:1899 հիմնադրումներ Շվեդիայում
Սինդբադ. Յոթ ծովերի լեգենդը
'''«Սինդբադ. Յոթ ծովերի լեգենդը»''' (Sinbad: Legend of the Seven Seas), DreamWorks Pictures կինոստուդիայի անիմացիոն կոմպյուտերային ֆիլմ է։ Պրեմիերան կայացել է 2003 թ. հուլիսի 2-ին։
Սյուժեն
Մուլտֆիլմը պատմում է հայտնի արաբ ծովագնաց Սինդբադի բազմաթիվ արկածներից մեկի մասին։ Սինդբադը իր խմբով որոշում է գողանալ Աշխարհի Գիրքը, և մտածելով, որ գիրքը նավի վրա է՝ հարձակվում է նավի վրա։ Նավը գրավելուց հետո է իմանում, որ նավի կապիտանը իր մանկության ընկերն է՝ Պրոթեոսը։ Նա չի համաձայնվում, նույնիսկ իր ընկերոջը, առանց կռվի տալ այդ թանկագին մասունքը։ Այս ճակատամարտում անսպասելի հայտնվում է հսկա կաղամարը, և մեծ դժվարությամբ է հաջողվում նրան հաղթել։ Հրեշը, սուզվելով օվկիանոսի խորքերը, իր ետևից Սինդբադին էլ է քաշում. Այնտեղ ծովային ավազակը հանդիպում է Էրիսին՝ քաոսի և ավերածության աստվածուհուն, որը նրան առաջարկում է մի լավ պարգև գրքի համար։ Սինդբադը նրա հետ գործարք է կնքում, և գալիս է Սիրակուզա։ Այնտեղ նա հանդիպում է գեղեցկուհի Մարինային՝ Պրոթեոսի հարսնացուին, որի հետ շատ տարիներ առաջ քաղաքական պատճառներով նա նշանվել է։ Սինդբադի կերպարանքով գիշերը Էրիսը ներխուժում է աշտարակ և գողանում Աշխարհի Գիրքը, այնտեղ թողնելով Սինդբադի դաշույնը։ Նրան ձերբակալում են և, ապա դատում Դիմաս թագավորը և տասներկու քաղաքների դեսպանները։ Նրանք կարծում են, որ նա է գողացել Աշխարհի Գիրքը, և չեն հավատում Սինդբադին, չնայած իր անմեղության հավաստիացումներին։ Նրան պատրաստվում են գլխատել, այդ ժամանակ գալիս է Պրոթեոսը։ Նա օգտագործում է փոխարինելու իրավունքը, ասելով, որ հավատում է իր մանկության ընկերոջը, և խնդրում Սինդբադին վերադարձնել Աշխարհի Գիրքը։ Արդյունքում, Սինդբադին ուղարկում են Տարտարոս, իսկ Պրոթեոսը նրա փոխարեն մնում է կալանքի տակ։ Եթե ​​տասնօրյա ժամկետում Սինդբադը չվերադարձնի գիրքը, Պրոթեոսին կգլխատեն։
Հղումներ
Կատեգորիա:Մարտական մուլտֆիլմեր Կատեգորիա:Արկածային մուլտֆիլմեր Կատեգորիա:Ընտանեկան մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան ֆենտեզի կինոկատակերգություններ
Աբբա Էվեն
Աբբա Էվեն (եբրյ. ‏אבא אבן, ), իսրայելցի պետական և քաղաքական գործիչ, Իսրայելի արտաքին գործերի, Իսրայելի կրթության նախարար։